**Գավառ համայնքի ղեկավար Գուրգեն Մարտիրոսյանի ուղերձը՝ Անկախության օրվա առթիվ**

Սիրելի՛ հայրենակիցներ,
Սրտանց շնորհավորում եմ մեր պետականության կարևորագույն տոնի՝ Հայաստանի Հանրապետության անկախության օրվա կապակցությամբ:

Հայ ժողովուրդը անկախ ապրելու և իր երկիրը անկախ պահելու համար մաքառումի դժվարին ճանապարհ է անցել։ Շատ հաճախ, մեզ համար անհրաժեշտ անկախության արժեքի պահպանումը մեր հայորդիների արյամբ է սրբագրվել։

Մեր խոնարհումն ենք բերում անկախության կերտման ճանապարհին զոհված հայորդիների շիրիմներին, և մեր շնորհակալությունները նրանց ծնողներին՝ հայրենասեր զավակներ ծնելու և դաստիարակելու համար։

Այսօր էլ մենք անկախ լինելու համար պետք է մշտապես զգոն լինենք, քանի որ աշխարհաքաղաքական այս դժվարին իրավիճակում մարտահրավերները շատ են, անցնելիք ճանապարհը՝ դժվար ու պատասխանատու։

Ուստի ցանկանում եմ, որ մեզանից յուրաքանչյուրը անկախությունը շարունակի դիտարկել որպես մեր հայրենիքի գոյատևման և մեր կենսակերպի արժանապատիվ կեցության արժեք։

Թող առավոտները խաղաղ բացվեն մեր հայրենիքում և հայ ժողովուրդը ապրի իր ստեղծագործ կյանքով։

Փա՛ռք Հայաստանին, փա՛ռք մեր ժողովրդին։

***Լավագույն մաղթանքներով՝ Գավառ համայնքի ղեկավար՝***

 ***Գուրգեն Երվանդի Մարտիրոսյան***